 Ciidanka Qaranka Somaliland oo hawlgalkooda sugidda xuduudaha Axaddii kula wareegay gacan-ku-haynta magaalada Buuhoodle oo ahayd dhufayska ugu muhiimsan ee laga darawaliyo shirqoollada ka dhanka ah madaxbannaanida iyo qarannimada Somaliland, sidoo kalena ka socda degaannada Gobolka Sool ee ku teedsan xuduudka Somaliland la wadaagto dalalka Soomaaliya iyo Itoobiya, ayaa la xaqiijiyey in ay welwel iyo walaac weyn ku abuureen siyaasiyiinta iyo qurba-joogga dabada ka riixaya maamul-goboleed aan midho-dhalka ahayn oo kooxda Cali Khaliif Gallaydh kaga dhawaaqeen Taleex, iyagoo cabsi ay ka qabaan dhaqdhaqaaqa ciidammada qaranka darteed si degdeg ah u soo gebagebeeyey shirkaas ay majarihiisii afduubeen. 